Απόφαση της Επιτροπής

της 26ης Σεπτεμβρίου 2000

σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά έξι προϊόντα για ευρωπαϊκές τεχνικές εγκρίσεις χωρίς κατευθυντήρια γραμμή

[κοινοποιηθείσα υπό τον αριθμό Ε(2000) 2641]

(Κείμενο που παρουσιάζει ενδιαφέρον για τον ΕΟΧ)

(2000/606/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/ΕΟΚ(2), και ιδίως το άρθρο 13 παράγραφος 4,

Εκτιμώντας τα ακόλουθα:

(1) Για τη βεβαίωση της πιστότητας η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, την εκάστοτε λιγότερο δαπανηρή διαδικασία που ανταποκρίνεται στους όρους ασφαλείας. Αυτό σημαίνει ότι πρέπει να αποφασίσει κατά πόσον η ύπαρξη ενός συστήματος ελέγχου της παραγωγής στο εργοστάσιο με ευθύνη του κατασκευαστή αποτελεί αναγκαία και ικανή προϋπόθεση για τη βεβαίωση της πιστότητας συγκεκριμένου προϊόντος, ή κατά πόσον, για λόγους που συνδέονται με την τήρηση των αναφερομένων στο άρθρο 13 παράγραφος 4 κριτηρίων, απαιτείται η παρέμβαση αναγνωρισμένου οργανισμού πιστοποίησης.

(2) Σύμφωνα με το άρθρο 13 παράγραφος 4, στις εντολές και στις τεχνικές προδιαγραφές αναφέρεται η διαδικασία που καθορίζεται με αυτό τον τρόπο. Κατά συνέπεια, είναι επιθυμητό να προσδιορισθούν τα προϊόντα που αναφέρονται στις τεχνικές προδιαγραφές.

(3) Οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ. Κατά συνέπεια, για κάθε προϊόν καθορίζονται σαφώς, με βάση το παράρτημα ΙΙΙ, οι μέθοδοι εφαρμογής των δύο διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα.

(4) Η διαδικασία που προβλέπεται στο στοιχείο α) του άρθρου 13 παράγραφος 3 αντιστοιχεί στα συστήματα που καθορίζονται στο παράρτημα ΙΙΙ τμήμα 2 σημείο ii) πρώτη, δεύτερη και τρίτη περίπτωση χωρίς συνεχή επιθεώρηση. Η διαδικασία που προβλέπεται στο στοιχείο β) του άρθρου 13 παράγραφος 3 αντιστοιχεί στα συστήματα που καθορίζονται στο παράρτημα ΙΙΙ τμήμα 2 σημείο i) καθώς και στο παράρτημα ΙΙΙ τμήμα 2 σημείο ii) πρώτη περίπτωση με συνεχή επιθεώρηση.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η πιστότητα των προϊόντων που αναφέρονται στο παράρτημα Ι βεβαιώνεται με διαδικασία που συνίσταται σε σύστημα ελέγχου της παραγωγής στο εργοστάσιο, με αποκλειστική ευθύνη του κατασκευαστή, ώστε να διασφαλίζεται ότι το προϊόν συμμορφώνεται προς τις αντίστοιχες τεχνικές προδιαγραφές.

Άρθρο 2

Η πιστότητα των προϊόντων που αναφέρονται στο παράρτημα ΙΙ βεβαιώνεται με διαδικασία σύμφωνα με την οποία, πέραν του συστήματος ελέγχου παραγωγής στο εργοστάσιο υπό την ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.

Άρθρο 3

Η διαδικασία βεβαίωσης της πιστότητας που προβλέπεται στο παράρτημα ΙΙΙ προσδιορίζεται στις σχετικές ευρωπαϊκές τεχνικές εγκρίσεις.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 26 Σεπτεμβρίου 2000.

Για την Επιτροπή

Erkki Liikanen

Μέλος της Επιτροπής

(1) ΕΕ L 40 της 11.2.1989, σ. 12.

(2) ΕΕ L 220 της 30.8.1993, σ. 1.

ΠΑΡΑΡΤΗΜΑ Ι

Σύστημα εσωτερικής κάλυψης από γυψοϊνοσανίδες (ΕΟΤΕ αριθ. αναφ. 05.04/01):

Για χρήσεις εκτός από αυτές που υπόκεινται σε κανονισμούς σχετικά με την αντίδραση στη φωτιά για προϊόντα κατασκευασμένα από υλικά που εμπίπτουν στις κλάσεις Α1(1), Α2(2), Β(3), C(4).

Προκατασκευασμένες μεμβράνες υδατοστεγάνωσης ανοιγμάτων σε τοιχοποιίες με διάκενα (ΕΟΤΕ αριθ. αναφ. 06.04/05)

(1) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

(2) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

(3) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

(4) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

ΠΑΡΑΡΤΗΜΑ ΙΙ

Σύστημα εσωτερικής κάλυψης από γυψοϊνοσανίδες (ΕΟΤΕ αριθ. αναφ. 05.04/01):

Για χρήσεις που υπόκεινται σε κανονισμούς σχετικά με την αντίδραση στη φωτιά για προϊόντα κατασκευασμένα από υλικά που εμπίπτουν στις κλάσεις Α1(1), Α2(2), Β(3), C(4).

Σύνδεσμοι για τυποποιημένες ράβδους και τυποποιημένα σωληνοειδή περιβλήματα ενίσχυσης (ΕΟΤΕ αριθ. αναφ. 03.01/02).

Ελάσματα (λαμαρίνες) ενίσχυσης από κυματοειδή χάλυβα (για σύνθετα δομικά συστήματα δαπέδων) (ΕΟΤΕ αριθ. αναφ. 05.02/02).

Πασσαλοσύνδεσμος (συσκευή σύνδεσης για φέροντες πρόχυτους πασσάλους σκυροδέματος) (ΕΟΤΕ αριθ. αναφ. 01.03/09).

Πέλμα αγκύρωσης (συσκευή αγκύρωσης για φέροντες πρόχυτους πασσάλους σκυροδέματος) (ΕΟΤΕ αριθ. αναφ. 01.03/09).

(1) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

(2) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

(3) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

(4) Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).

ΠΑΡΑΡΤΗΜΑ ΙΙΙ

ΒΕΒΑΙΩΣΗ ΤΗΣ ΠΙΣΤΟΤΗΤΑΣ

Σημείωση:

για προϊόντα/έτοιμα συστήματα (κιτ) με δύο ή και περισσότερες προβλεπόμενες χρήσεις που καθορίζονται στους παρακάτω πίνακες, τα καθήκοντα του εγκεκριμένου οργανισμού τα οποία απορρέουν από τα σχετικά συστήματα βεβαίωσης της πιστότητας, είναι σωρευτικά.

ΕΞΙ ΠΡΟΪΟΝΤΑ ΓΙΑ ΕΥΡΩΠΑΪΚΕΣ ΤΕΧΝΙΚΕΣ ΕΓΚΡΙΣΕΙΣ (ΠΙΝΑΚΑΣ 1/3)

Συστήματα βεβαίωσης της πιστότητας

Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται ο ΕΟΤΕ να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στη σχετική ευρωπαϊκή τεχνική έγκριση:

>ΘΕΣΗ ΠΙΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.

ΕΞΙ ΠΡΟΪΟΝΤΑ ΓΙΑ ΕΥΡΩΠΑΪΚΕΣ ΤΕΧΝΙΚΕΣ ΕΓΚΡΙΣΕΙΣ (ΠΙΝΑΚΑΣ 2/3)

Συστήματα βεβαίωσης της πιστότητας

Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται ο ΕΟΤΕ να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στη σχετική ευρωπαϊκή τεχνική έγκριση:

>ΘΕΣΗ ΠΙΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές, η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις τον προϊόντος.

ΕΞΙ ΠΡΟΪΟΝΤΑ ΓΙΑ ΕΥΡΩΠΑΪΚΕΣ ΤΕΧΝΙΚΕΣ ΕΓΚΡΙΣΕΙΣ (ΠΙΝΑΚΑΣ 3/3)

Συστήματα βεβαίωσης της πιστότητας

Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται ο ΕΟΤΕ να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στη σχετική ευρωπαϊκή τεχνική έγκριση:

>ΘΕΣΗ ΠΙΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές ή επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.